Nýr blaðamaður hóf störf á Skessuhorni nú í vikubyrjun . Það er Áslaug Karen Jóhannsdóttir fjölmiðlafræðingur sem nú í júní útskrifast frá Háskólanum á Akureyri . Áslaug Karen er fædd og uppalin í Grundarfirði . Hún var meðal fyrstu útskriftarnema Fjölbrautaskóla Snæfellinga í Grundarfirði og hóf nám við HA haustið 2007 . Áslaug Karen mun starfa sem blaðamaður á Skessuhorni og verða sem slík mikið á ferðinni um landshlutann ; á Snæfellsnesi , Dölum , Borgarfirði og Akranesi í efnisöflun . Skessuhorn býður hana velkomna í hópinn .